Kiara | MaanKind
Tag Archives: Kiara
09 Vrydag Des 2016
Posted by MaanKind in Dag-tot-dag, Spirituele goed
Ouma, wat is fout?
Niks, Kiara, Ouma is net baie moeg.
Ek weet hoekom, Ouma! Dis jou future in jou hart wat jou moeg maak.
My future in my hárt?
Ja, Ouma! Maar ek moet eers verduidelik van nature, dan sal Ouma verstaan.
Ja, Ouma. Ons lywe is nature, ons is deel van nature, maar ons léwe is nie nature nie, net ons lywe. Lewe is iets anders as ons lywe. En nature het vir die future gesê jy gaan moeg wees vanaand, maar net in jou hart.
Waar lees of hoor jy van hierdie goed?
Ek het dit self uitgedink, Ouma. Met my brein. Verstaan Ouma nou?
Waar kom Wysheid vandaan?
Ouma, verstaan jy hierdie?
Give a girl a dress, and she dresses for a day. Give a girl a style, and she dresses for a lifetime.
Dis baie waar, Kiara, waar hoor jy dit? (Hopende die Seven Super Girls waarna sy heeldag op Youtube luister het tóg ‘n goeie invloed.)
Ek het dit sommer gesit en uitdink, Ouma. Ek het my eie styl met klere gekry, ek weet presies waarvan ek hou.
*Krap kop oor dieselfde kind wat ‘n uur gelede ‘n tantrum gegooi het omdat sy nie alleen wou trap-op loop om iets te gaan haal nie.*
Ons is almal sterre
09 Woensdag Jul 2014
Posted by MaanKind in Spirituele goed
≈ 18 Kommentaar
Afterlife, Channeling, Kiara, Kinders weet meer as wat ons dink, Visions
Ouma, ons is eintlik almal sterre, ons droom maar net ons is mense.
Jahaaa. En ons is álmal boeties en sussies. En daar is net drie goed wat ons moet doen. Ons moet respek hê vir mekaar, ons moet goed wees vir mekaar, en mekaar help.
Ja, Ouma. Dis die waarheid. Behalwe dat daar nie regtig iets soos die waarheid is nie.
En as ons doodgaan, gaan ons na ‘n plek bokant die blou van die lug. Die mense wat lewe, bly onder die blou, en as jy doodgaan, gaan jy na bokant die blou van die lug. Dis ‘n baie groot plek, en daar is niks lande soos Japan en so nie, net een groot plek. En jy gaan almal ken wat jou familie hier was, maar jy gaan ook nuwe familie ontmoet. En jy gaan nie eers ‘n tassie klere of speelgoed saamvat nie, jy gaan niks daar doen nie. Jy gaan ook nie eers eet nie.
Nou waar leer jy hierdie goed?
Ek weet dit net, Ouma. Liewe Jesus het dit self vir my gesê. Ek het vandag gesit en dink en gewonder wat dit is om ‘n mens te wees, toe sê ‘n stem vir my van die sterre. En dit is Liewe Jesus wat dit vir my gesê het.
Het Ouma nog vrae? As ek nog vrae het, mag ek weer vra, dit het Liewe Jesus gesê.
En o ja, Ouma. As jy nou dink jy is ‘n zebra, gaan jy daar ‘n zebra wees.
En daar kom ‘n nuwe wêreld ook. As al die mense wat nou op die aarde is eers daar bokant die blou van die lug is, gaan daar ‘n nuwe wêreld wees.
En toe was die oomblik verby, en sy het uit die bad gespring en gesê, laaste uit was die bad…
Edit: And there is more. Vanoggend het sy uit die bloute bygevoeg: Die Waarheid kán bestaan. Maar net hier waar ons nou lewe. Waar almal bymekaar is, is daar net Een Waarheid en dis dat ons almal sterre is.
Edit again: Even more. Het Ouma geweet, diewe en inbrekers is eintlik ook ons broers. Ons moet respek vir hulle ook hê. Geen emosie terwyl sy praat nie. En het Ouma geweet, niks is eintlik Reg of Verkeerd nie. En Ouma, nie almal moet weet van hierdie goed nie. Min mense weet eintlik daarvan.
05 Saterdag Okt 2013
Posted by MaanKind in Foto's
But not quite yet…